Anexa 2

 **CAIET DE SARCINI**

**privind activitatea de ridicare, transport, depozitare si eliberare a vehiculelor staționate neregulamentar, fără stăpân si abandonate pe domeniul public sau privat al Municipiului Târgu-Mureș**

**Capitolul Generalități**

**1. Obiect si destinație**

 Prezentul Caiet de sarcini cuprinde condițiile tehnice si organizatorice pe care trebuie sa le îndeplinească **operatorul care are în atribuţii prestarea activităților** de ridicare, transport, depozitare si eliberare/restituire a autovehiculelor sau remorcilor staționate neregulamentar, fără stăpân si abandonate pe drumurile publice ori pe domeniul public sau privat al Municipiului Târgu-Mureș.

 De asemenea, Caietul de sarcini conține obligațiile **operatorului** autorizat, privind desfășurarea activităților de ridicare, transport, depozitare si eliberare/restituire a autovehiculelor sau remorcilor staționate neregulamentar, fără stăpân si abandonate pe drumurile publice sau pe domeniul public sau privat al municipiului Târgu-Mureș, precum si condițiile pe care trebuie sa le îndeplinească pe toata durata valabilității contractului de concesiune.

**2.Cadrul legal**

 Activitățile se vor desfășura în conformitate cu:

-prevederile Legii nr.215/2001 privind administrația publica locala;

-prevederile Legii nr.49/08.03.2006 privind aprobarea OUG nr. 195/12.12.2002 si a regulamentului de aplicare a acesteia (H.G. nr.1391/04.10.2006) privind circulația pe drumurile publice;

-prevederile Legii nr.155/2010 (Legea Politiei Locale);

-HCL nr. 20/2008 modificarea si completarea Hotărârii Consiliului Local Municipal nr.224/2002 referitoare la stabilirea unor masuri pe linia bunei gospodăriri, păstrarea curățeniei, respectarea normelor de igiena si înfrumusețatei Municipiului Tîrgu Mureș;

-prevederile Legii nr.421/2002 privind regimul juridic al vehiculelor fără stăpân sau abandonate pe terenuri aparținând domeniului public sau privat al statului ori a unităților administrativ teritoriale, modificata si completata prin Legea nr.309/2006, si Normele de aplicare aprobate prin HG nr.156/2003;

-prevederile HG nr.965/2016 pentru modificarea si completarea Regulamentului de aplicare a Ordonanței de urgenta a Guvernului nr.195/2002 privind circulația pe drumurile publice, aprobat prin HG nr.1391/2006.

**3.** În sensul prevederilor prezentului regulament, termenul de **”operator”** se referă la Administraţia Domeniului Public- Biroul Parcări, Garaje şi Ridicări Maşini.

**Capitolul II. Condiții tehnice**

**1.Conditii tehnice privind autovehiculele ce vor fi utilizate în activitatea de ridicare si transport**

**Art.1.1.** Să corespundă din punct de vedere tehnic circulației pe drumurile publice.

**Art.1.2.** Să asigure ridicarea autovehiculelor si remorcilor din orice poziție s-ar afla

staționate pe drumurile publice ori pe domeniul public sau privat al Municipiului Tîrgu-Mureș.

**Art.1.3.** Să asigure integritatea autovehiculelor si remorcilor în timpul operațiunilor de ridicare, transport si depozitare.

**Art.1.4.** Durata operațiunilor de ridicare să nu depășească 10 minute în condiții

climatice si tehnice normale.

**Art.1.5.** Să fie echipate cu lămpi de lumină galbenă intermitentă si sa aibă montate indicatoare sau dispozitive pentru semnalizarea perimetrului de lucru atunci când operează în condiții de trafic rutier curent.

**Art.1.6.** Pe durata desfășurării operațiunilor, mașina de ridicat si transportat trebuie sa aibă inscripționata, la loc vizibil, activitatea pe care o desfășoară.

**2.Condiţii privind spațiul de depozitare a autovehiculelor si remorcilor ridicate.**

**Art.2.1.** Spațiul folosit pentru depozitarea autovehiculelor si remorcilor ridicate este pus la dispoziție de Municipiul Tîrgu Mureș

**Art.2.2.** Amenajarile minime ale locului de depozitare trebuie sa îndeplinească condițiile *prevăzute la art.8 din Regulament* si sunt următoarele:

- nivelarea terenului;

- împrejmuirea întregului perimetru;

- așternerea de piatră spartă. In cazul in care se considera necesar se poate asfalta sau betona întreaga suprafață sau parți din aceasta;

- asigurarea iluminării pe timpul nopții si a pazei permanente;

- asigurarea unui spațiu administrativ pentru relația cu publicul si pentru încasarea tarifelor prestațiilor, precum si amenajarea unei încăperi pentru depozitarea bunurilor din interiorul vehiculelor abandonate, ridicate de pe domeniul public;

- montarea unui post telefonic si asigurarea mijloacelor de comunicare ;

- montarea unui sistem de supraveghere video (cu posibilitatea arhivării imaginilor pentru o perioada de 30 de zile) orientat asupra zonei de depozitare.

**Art.2.3.** **Cheltuielile pentru realizarea acestor condiții a spațiului de depozitare si a amenajărilor conexe acestuia cad în sarcina operatorului.**

**Capitolul III. Condiții organizatorice**

**Art.1.** Oparatorul va avea obligația de a întocmi asigurare de răspundere civilă referitor la acest tip de activitate.

**Art.2.** Programul de funcționare al activității de ridicare, transport si depozitare a vehiculelor este: zilnic intre orele 08.00 si 22.00, acesta putând fi modificat.

**Art.3.** Ridicarea vehiculelor constituie serviciu public si se realizează, potrivit OUG195/2002, republicată, cu modificările si completările ulterioare, pe durata a 24 de ore, de către administrația publica locala.

**Art.4.** Echipajele care desfășoară activitățile de ridicare, transport si depozitare vor acționa la solicitarea agenților constatatori abilitați conform prevederilor legale in vigoare si numai împreună cu aceștia.

**Art.5.** Echipajele trebuie sa fie dotate cu stații emisie-recepție / telefoane mobile

funcționale, pentru asigurarea comunicării intre ele si cu operatorul de la spațiul de depozitare a vehiculelor.`

**Art.6.** Politia Locală trebuie sa aibă în dotare cameră video sau aparat foto digital pentru înregistrarea stării tehnice a autovehicului sau remorcii în momentul ridicării (data, ora, locul, si modul în care s-a desfășurat operațiunea de ridicare a vehiculului).

**Art.7.** Operatorul trebuie sa aibă asigurat un număr de minim 3 echipaje ( a cate doua persoane ) de intervenție .

**Art.8.** Operatorul autorizat să desfășoare activitatea de ridicare, transport, depozitare si eliberare a autovehiculelor sau remorcilor staționate neregulamentar pe domeniul public al Municipiului Tîrgu-Mureș, trebuie să aibă în dotare minim 2 autovehicule ( *autospecializate pentru ridicări auto* ) necesare desfășurării activității.

**Art.9.** Operatorul autorizat să desfășoare activitatea de ridicare, transport, depozitare si eliberare a autovehiculelor sau remorcilor staționate neregulamentar pe domeniul public al Municipiului Tîrgu-Mures, trebuie să aibă în dotare calculatoare pe care sa fie instalată o aplicație de gestiune a întregii activități si a istoricului acesteia, cu posibilitatea arhivarii timp de 2 ani, precum si o evidenta operativa a acestei arhive.

**Art.10.** La eliberarea vehiculului agentul economic autorizat întocmește procesul verbal de predare-primire si completează, conform Regulamentului, cele trei exemplare din dispoziția (procesul verbal) de ridicare a autovehiculului staționat neregulamentar, întocmit de agentul constatator, cu datele persoanei care solicită restituirea autovehiculului ridicat, precum si cu mențiuni referitoare la cheltuielile de depozitare.

 În cazul restituirilor greșite operatorul răspunde în mod direct faţă de proprietarii păgubiți.

**Art.11.** Operatorul autorizat să desfășoare activitatea de ridicare, transport, depozitare si eliberare a autovehiculelor de pe domeniul public, răspunde în mod direct faţă de proprietarii acestora pentru eventualele daune produse acestora ca urmare a operațiunilor de ridicare, transport şi depozitare, precum şi a lipsurilor constatate ca urmare a pazei necorespunzătoare.

**Capitolul IV. Obligații**

**1. Obligațiile personalului angajat de operator pentru desfășurarea activităților de ridicare, transport si depozitare.**

**Art.1.1.** Ridicarea autovehiculelor si remorcilor se va executa în prezenţa agenților constatatori autorizați numai pe baza procesului-verbal întocmit de aceștia. După momentul ridicării autovehiculelor sau remorcilor, procesul-verbal, întocmit in 3 exemplare, se înmânează de către agentul constatator echipajului care a efectuat ridicarea, in vederea completării ulterioare a datelor persoanei care solicită restituirea autovehiculului ridicat, precum si cu mențiuni referitoare la cheltuielile de depozitare.

**Art.1.2.** Să asigure integritatea autovehiculelor si remorcilor în timpul desfășurării operațiunilor de ridicare, transport si depozitare.

**Art.1.3.** Să asigure operativitate maximă în desfășurarea activităților de ridicare transport si depozitare a autovehiculelor şi remorcilor.

**Art.1.4.** Echipa de intervenție se va prezenta la locul indicat telefonic de agenții autorizați în timp de max. 30 minute.

**Art.1.5.** Să asigure înregistrarea exactă a datei, orei şi stării autovehiculelor şi remorcilor predate spre depozitare si pază.

**Art.1.6.** Să poarte pe timpul activității o îmbrăcăminte distinctă de culoare galbenă sau portocalie, cu ecuson şi însemne privind activitatea efectuată.

**2. Obligațiile agentului economic privind desfășurarea activităților derdicare, transport si depozitare.**

**Art.2.1.** Să aibă in dotare cel puțin un post telefonic, cu program permanent, la care să se poată obține informații privind vehiculele ridicate.

**Art.2.2.** Să ţină evidenţa zilnică a mașinilor ridicate şi să asigure o arhivare corespunzătoare a documentelor referitoare la această activitate.

**Art.2.3.** Să confecționeze panourile adiționale care să avertizeze activitatea de ridicare a vehiculelor şi să le monteze in zonele stabilite de Comisia de circulație a Municipiului Tîrgu-Mureș.

**Art.2.4.** Să asigure integritatea autovehiculelor si remorcilor pe timpul depozitării acestora.

**Art.2.5.** Să asigure în permanenţă pază autovehiculelor si remorcilor depozitate.

**Art.2.6.** Răspunde in faţa legii în cazul in care proprietarul (deținătorul) vehiculului ridicat demarează o procedură judiciară ca urmare a daunelor rezultate din neîndeplinirea condițiilor impuse in paragrafele 2.4. si 2.5.

**Art.2.7.** Să asigure personalul minim necesar operațiunilor de ridicare si deliberare a autovehiculelor şi remorcilor în intervalul orar stabilit prin programul de funcționare

**Art.2.8.** Să asigure numărul minim de autovehicule necesare desfășurării activității de ridicare si transport autovehicule

 **Capitolul V. Preţuri si tarife**

 Se impun următoarele valori ale tarifelor:

**- 500 lei, pentru ridicarea vehiculului;**

**- 100 lei / vehicul, pentru depozitarea până la 8 ore inclusiv;**

**- 120 lei / zi /vehicul, pentru depozitare mai mult de 8 ore.**

**- 250 lei, în cazul în care contravenientul ajunge la vehiculul staționat neregulamentar înainte ca acesta să fie ridicat pe platformă.**